Martina Šimkovičová

Martina Šimkovičová (predtým Bartošíková, rod. Bučuričová; * 29. august 1971, Modra) je slovenská televízna moderátorka a politička, poslankyňa Národnej rady SR v rokoch 20162020 a opätovne zvolená v roku 2023. Mandát však neuplatňuje, keďže sa stala ministerkou kultúry.

Životopis 
V roku 1993 absolvovala magisterské štúdium odboru vychovávateľstvo pre osoby vyžadujúce osobitnú starostlivosť	na Pedagogickej fakulte Univerzity Komenského v Bratislave, kde potom v roku 2015 obhájila aj titul PhDr. v odbore liečebná pedagogika.

V televízii 
V roku 1998 nastúpila do súkromnej televízie Markíza, ktorá vznikla v roku 1996. Najprv moderovala športové spravodajstvo, potom s Patrikom Švajdom hlavné večerné spravodajstvo.

Z prvého manželstva má dcéru Petru (1990), v roku 2005 sa znova vydala za automobilového pretekára Igora Šimkoviča, s ktorým sa jej ešte v roku 2003 narodil syn Marko. Televíznu kariéru prerušila z dôvodu narodenia dcéry Sofie (2013), o dva roky neskôr sa vrátila na obrazovku. Začala moderovať vlastnú reláciu – Reflex Špeciál, tú však kvôli nízkej sledovanosti stiahli z vysielania. V Markíze pôsobila takmer 18 rokov. Televízia s ňou ukončila spoluprácu po tom, ako na sociálnej sieti zdieľala príspevky namierené proti utečencom.

Po odchode z Markízy sa stala výraznou tvárou slovenskej dezinfoscény, šíriac homofóbne názory, proruskú propagandu a propagáciu antisystémových strán. V roku 2015 bola tvárou pripravovanej INTV, neúspešného projektu celoslovenskej konšpiračnej televízie bez priznaného majiteľa, neskôr moderovala diskusie v dezinformačnej internetovej televízii Slovan, spolu s jej zakladateľom, ortopédom Petrom Kotlárom. Obaja boli vo voľbách v roku 2023 zvolení za poslancov NR SR na kandidátke SNS. Od októbra 2023 pôsobí ako ministerka kultúry SR.

Politické pôsobenie 
Vo voľbách 5. marca 2016 sa dostala do parlamentu ako číslo 3 na kandidátke strany Borisa Kollára Sme rodina, keď získala 38 784 preferenčných hlasov. Po dvoch meiacoch a pôsobení vo výbore pre ľudské práva a práva menšín opustila poslanecký klub SME RODINA so svojimi kolegami Rastislavom Holúbekom a Petrom Marčekom. Kollár ju vyzval, aby sa vzdala mandátu, to Šimkovičová odmietla a až do konca volebného obdobia pôsobila v parlamente ako nezávislá.

V roku 2019 kandidovala vo voľbách do Európskeho parlamentu ako líderka kandidátnej listiny STAROSTOVIA A NEZÁVISLÍ KANDIDÁTI, do europarlamentu sa však nedostala.

V roku 2020 kandidovala v parlamentných voľbách z prvého miesta kandidátnej listiny strany HLAS ĽUDU, ktorú prevzal v roku 2018 Marček. Strana skončila na poslednom mieste, získala iba 1 887 hlasov (0,06 %), Šimkovičová získala 844 prednostných hlasov a do parlamentu sa nedostala. V marci 2021 Marček poskytol stranu HLAS ĽUDU ľudom okolo Milana Uhríka a Milana Mazureka, ktorí ju premenili na politické hnutie REPUBLIKA.

V roku 2023 kandidovala vo voľbách do NR SR na kandidátke SNS a bola zvolená za poslankyňu so ziskom 27 615 prednostných hlasov.

Ako ministerka kultúry na začiatku svojho pôsobenia sa postarala o rozruch na sociálnych sieťach. Zverejnila list českému ministrovi kultúry Martinovi Baxovi, ktorý vyzeral ako z parodickej stránky. Bohužiaľ, autorkou statusu nebola stránka Slovensko proti dezolátom, ale osoba, ktorá má najbližšie roky riadiť ministerstvo kultúry. Štylizácia aj obsah listu, ktorý dosahoval takmer úroveň Šimkovičovej malieb, zaujal nielen internety ale určite aj českého ministra kultúry. https://komentare.sme.sk/c/23237955/sok-martina-simkovicova-napisala-list.html

Referencie

Externé odkazy 
 Martina Šimkovičová na webe Národnej rady SR
 Články týkajúce sa Martiny Šimkovičovej na webe O médiách
 Spravodajstvo týkajúce sa Martiny Šimkovičovej na portáli Teraz.sk TASR
 Spravodajstvo týkajúce sa Martiny Šimkovičovej na portáli agentúry SITA

Osobnosti z Modry
Slovenskí televízni moderátori
Slovenskí politici
Politici STANK
Politici HLAS ĽUDU
Politici SNS (1990)
Poslanci NR SR (2016 – 2020)
Poslanci NR SR (2023 – 2027)
Zamestnanci Markízy v politike
Absolventi Pedagogickej fakulty Univerzity Komenského v Bratislave
Konšpirační teoretici